stanford-oval/wikipedia huggingface dataset:
Nike Mercurial Vapor

Nike Superfly III Volt/Retro Colorway
Nike Mercurial Superfly on suosittu Niken valmistama jalkapallokenkä. Se tunnetaan keveydestään, sillä yksi kenkä painaa alle 200 grammaa. Kenkää käyttävät monet maailman huippupelaajat, kuten Pedro Rodríguez, Marcelo Vieira, Andrei Aršavin, Cristiano Ronaldo, Neymar, Zlatan Ibrahimović, Mesut Özil, Alexandre Pato ja Didier Drogba. Ensimmäiset Mercurial Vaporit tulivat markkinoille keväällä 2002 juuri ennen MM-kisoja. 2002 MM-kisojen semifinaalissa ja finaalissa Ronaldo käytti kirkkaan hopeita Vapor-kenkiä. Eräs versio on Nike Mercurial Vapor V. Uusittu malli eroaa vanhoista vaporeista siten, että siinä on nauhojen päällä ohut muovinen suoja.
Uusin Nike Mercurial Vapor IX on uudistettu entistä kevyemmäksi.
Aiheesta muualla

Nikefootball.com
Pro Direct Soccer
Nicole Melichar

| Nicole Melichar |
| --- | --- |

Henkilötiedot
Syntynyt: 29. heinäkuuta 1993 (ikä 31) Brno, Tšekki
Kansalaisuus:   Yhdysvallat
Tennispelaaja
Pituus:  181 cm
Kätisyys:  oikea
Palkintorahat:  3 009 813 USD
Kaksinpeli
Paras sijoitus:  400. (24.9.2012)
Voitot/tappiot:  140–140
Nelinpeli
Paras sijoitus:  12. (18.2.2019)
Turnausvoittoja:  7
Voitot/tappiot:  411–328
Grand Slam -turnauksissa
Australian avoimet:  3. kierros (2018, 2019)
Ranskan avoimet:  puolivälierät (2019)
Wimbledon:  loppuottelu (2018)
Yhdysvaltain avoimet:  2. kierros (2016, 2019)
Aiheesta muualla
ITF
WTA
Nicole Melichar (s. 29. heinäkuuta 1993 Brno, Tšekki) on yhdysvaltalainen tennispelaaja. Nelinpeliin keskittynyt Melichar on sijoittunut nelinpelissä parhaimmillaan WTA-listan sijalle 6 heinäkuussa 2023. Hän on voittanut urallaan kolmetoista WTA-turnausta nelinpelissä.
Melichar voitti sekanelinpeliturnauksen Wimbledonissa 2018 yhdessä Alexander Peyan kanssa. Hän pääsi samassa turnauksessa myös nelinpelin loppuotteluun yhdessä Květa Peschken kanssa, mutta he hävisivät loppuottelun.
Aiheesta muualla

Nicole Melichar WTA:n sivuilla (englanniksi)
Nicole Melichar ITF:n sivuilla (englanniksi)
Niemisjärven työväentalo

| Niemisjärven työväentalo |
| --- | --- |
Sijainti:  Niemisjärvi, Pielavesi
Valmistumisvuosi:  1916
Rakennuttaja:  Niemisjärven Työväenyhdistys ry
Runkorakenne:  hirsi
Julkisivumateriaali:  lauta
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Niemisjärven työväentalo oli Pielaveden Niemisjärven kylässä sijainnut työväentalo. Talo myytiin yksityiselle vuonna 1932.
Niemisjärven työväenyhdistys perustettiin vuonna 1913. Talo valmistui vuonna 1916. Vuonna 1920 yhdistys liittyi Suomen Sosialistiseen Työväenpuolueeseen, ja talo takavarikoitiin. Yhdistys lakkautettiin kommunistilakien nojalla vuonna 1931, ja talo myytiin seuraavana vuonna. Talon myöhemmistä vaiheista ei ole tietoa.
Mykänmäen seisake

Mykänmäen seisake (lyh. Myk) on lakkautettu rautatieliikennepaikka Pieksämäellä rataosalla Kouvola–Iisalmi. Se perustettiin lähes asumattomalle alueelle 1. toukokuuta 1933. Seisake muutettiin miehitetyksi 1963, mutta miehitys lopetettiin jo 1. joulukuuta 1967. Henkilöliikenne lakkautettiin 26. toukokuuta 1974 ja koko liikennepaikka lakkautettiin 1. kesäkuuta 1975. Mykänmäen laiturirakennus on purettu.
Naomi Watts

| Naomi Watts |
| --- | --- |
 Naomi Watts San Diegon Comic-Conissa vuonna 2017.
Henkilötiedot
Koko nimi:  Naomi Ellen Watts
Syntynyt: 28. syyskuuta 1968 (ikä 56) Shoreham, Kent, Englanti
Ammatti:  näyttelijä, elokuvatuottaja
Puoliso:  Liev Schreiber (2005–2016) Billy Crudup (2023–)
Lapset:  2
Näyttelijä
Aktiivisena:  1986–
Merkittävät roolit:   Mulholland Drive  Ring  21 grammaa  King Kong  Selviytyminen  Birdman 
Aiheesta muualla
IMDb 
Elonet
Naomi Ellen Watts (s. 28. syyskuuta 1968 Shoreham, Kent, Englanti) on brittiläis-australialainen näyttelijä ja elokuvatuottaja. Hän on ollut kahdesti ehdolla parhaan naispääosan Oscar-palkinnon saajaksi elokuvista 21 grammaa (2003) ja Selviytyminen (2012).
Elämä ja ura

Naomi Ellen Watts syntyi 28. syyskuuta 1968 Shorehamissa, Kentin kreivikunnassa, Englannissa. Hänen äitinsä, Myfanwy ”Miv” Edwards (o.s. Roberts), on antiikkikauppias ja pukusuunnittelija, ja isä Peter Watts (1946–1976) oli ääniteknikko sekä Pink Floydin keikkamanageri. Wattsin vanhemmat erosivat, kun hän oli neljävuotias. Eron jälkeen Naomi ja hänen vuotta vanhempi veljensä Ben Watts muuttivat äitinsä kanssa useasti ympäri Kaakkois-Englantia. Peter Watts lopetti keikkamanagerin työt vuonna 1974 ja meni uudelleen naimisiin 1976. Saman vuoden elokuussa hänet löydettiin kuolleena heroiinin yliannostukseen.
Watts muutti 14-vuotiaana perheensä kanssa Australiaan, jossa hän kävi koulunsa loppuun. 18-vuotiaana hän kokeili mallinuraa ja solmi sopimuksen mallitoimiston kanssa, joka lähetti hänet Japaniin, mutta useiden epäonnistuneiden koe-esiintymisten jälkeen hän palasi Sydneyyn. Siellä Watts työskenteli tavaratalon markkinointiosastolla, josta hän ponnahti Follow Me -lehden apulaismuotitoimittajaksi. Hän sai sattumalta kutsun näyttelemiskurssille, joka innoitti hänet lopettamaan työnsä ja tavoittelemaan näyttelijänuraa.
Vielä Australiassa asuessaan Watts esiintyi ensin televisiomainoksissa ja debytoi näyttelijänä draamaelokuvassa For Love Alone (1986). Sen jälkeen hän sai pestin kolmesta televisiosarjasta, joista ensimmäinen oli Paluu Eedeniin. Vuonna 1991 hän näytteli draamasarjassa Home and Away Julia Gibsonia. Wattsin ensimmäinen tunnetumpi elokuvarooli oli vuonna 1995 julkaistu Tank Girl.
Muutettuaan Yhdysvaltoihin Watts kamppaili aluksi uransa kanssa ja otti vastaan rooleja pienen budjetin elokuvissa. Esiintyminen David Lynchin vuoden 2001 elokuvassa Mulholland Drive oli lopulta Wattsin ponnahduslauta tähteyteen. Rooli toi hänelle arvonantoa ja laadukkaampia rooleja. Japanilaisesta kauhuelokuvasta tehty Hollywood-uusintafilmatisointi Ring toi hänelle yhä lisää tunnettuutta. Vuonna 2004 Watts sai Oscar-ehdokkuuden roolistaan elokuvassa 21 grammaa.
Vuonna 2005 oli vuorossa Ann Darrow’n rooli Peter Jacksonin King Kong -uudelleenfilmatisoinnissa. Watts sai toisen Oscar-ehdokkuutensa roolistaan vuoden 2012 elokuvassa Selviytyminen. Hän näytteli myös prinsessa Dianaa elokuvassa Diana vuonna 2013.
Yksityiselämä

Watts seurusteli näyttelijä Heath Ledgerin kanssa 2002–2004. Hän oli parisuhteessa Liev Schreiberin kanssa vuosina 2005–2016. Heillä on kaksi lasta, heinäkuussa 2007 ja joulukuussa 2008 syntyneet pojat. Vuonna 2023 Watts avioitui Billy Crudupin kanssa.
Naomi Watts ja näyttelijä Nicole Kidman ovat olleet hyviä ystäviä lapsesta saakka. He tapasivat mainoksen koe-esiintymisessä ja asuivat jonkin aikaa yhdessä sen jälkeen, kun Kidman oli eronnut puolisostaan Tom Cruisesta.
Watts on kamppailulajien harrastaja ja harjoitteli pitkään judoa. Hän osallistui judon mestaruuskilpailuihin vuosina 1989–1992. Hän on sittemmin harjoitellut brasilialaista jujutsua.
Aiheesta muualla

Kuvia tai muita tiedostoja aiheesta Naomi Watts Wikimedia Commonsissa
Naomi Watts Internet Movie Databasessa. (englanniksi)
Naomi Watts Sydneyssä vuonna 2012.
Naomi Watts Cannesin elokuvajuhlilla vuonna 2015.
Nicholas Mosley

Nicholas Mosley, lordi Ravensdale (25. kesäkuuta 1923 – 28. helmikuuta 2017) oli brittiläinen baronetti ja kirjailija.
Mosleyn vanhemmat olivat Oswald ja Cynthia Mosley. Kumpikin toimi hänen lapsuudessaan Työväenpuolueen edustajina alahuoneessa. Puhevikansa vuoksi hän sai puheterapiaa myös kuningas Yrjö VI:n terapeuttina toimineelta Lionel Loguelta. Hänen äitinsä kuoltua hänen isänsä avioitui salassa Diana Mitfordin kanssa, mistä hän sai itse tietää vasta luettuaan asiasta sanomalehdestä.
Oswald ja Diana Mosley pidätettiin ja internoitiin vuonna 1940 toisen maailmansodan alettua. Nicholas Mosley liittyi puolestaan Britannian armeijaan ja ansaitsi Military Cross -ansiomitalin Italian rintamalla.
Sodan jälkeen Mosley opiskeli vuoden ajan Oxfordin yliopistossa, mistä ei kuitenkaan nauttinut. Hän muutti Walesiin ja osti sieltä itselleen pienen maatilan. Hänen ensimmäinen romaaninsa Spaces in the Dark julkaistiin vuonna 1951.
Mosleyn välit isäänsä Oswaldiin olivat vuosikausia huonot, erityisesti heidän oltuaan eri puolilla Notting Hillin vuoden 1958 rotumellakan jälkimainingeissa ja Oswaldin pyrkimyksessä päästä uudelleen alahuoneeseen. Heidän välinsä kuitenkin lämpenivät hieman ennen Oswaldin kuolemaa Parkinsonin tautiin vuonna 1980, ja Oswald vaati, että Nicholasin pitäisi kirjoittaa hänen elämäkertansa, mikä toteutui.
Mosley kuoli Lontoossa 28. helmikuuta 2017.
Niklas Eklund

Niklas Eklund (s. 1969) on ruotsalainen trumpetisti. Hän syntyi musikaaliseen perheeseen Göteborgissa vuonna 1969. Hänen isänsä oli arvostettu trumpetisti ja kapellimestari Bengt Eklund. Niklas Eklund aloitti musiikin opintonsa isänsä opetuksessa. Myöhemmin hän jatkoi opintojaan Göteborgin yliopistossa opiskellen musiikkia ja musiikin teoriaa. Vuonna 1996 Niklas voitti ensimmäisen palkinnon Saksa Bad Säckingen -barokkitrumpettikilpailussa. Kilpailu järjestettiin Saksassa paikassa nimeltänsä Bad Säckingen. Niklas on tehnyt paljon yhteistyötä levy-yhtiö Naxoksen kanssa. Hän on erityisen suosittu barokkitrumpettilevytyksistään. Niklas Eklund on soittanut solistina oopperalaulaja Cecilia Bartolin kanssa. Hän on soittanut myös arvostetussa Carnegie Hallissa.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Niklas Eklund
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Niklas Eklund
Mylab

| Mylab |
| --- | --- |

Yritysmuoto:  Osakeyhtiö
Perustettu:  1987
Perustaja:  Ilmo Tuohi & Tapani Heiniö
Toimitusjohtaja:  Samuli Niiranen
Puheenjohtaja:  Esa Soini
Kotipaikka:  Tampere
Toimiala:  Terveydenhuollon tietotekniikkaan liittyvä konsultointi, suunnittelu, toteutus ja kauppa
Liikevaihto:  14 900 000 (2019)
Henkilöstö:  90 (2019)
Kotisivu:  www.mylab.fi
Infobox OKNimi-testi OK: 
Mylab Oy on suomalainen terveydenhuollon ja kliinisten laboratorioiden tietopalveluiden ja laboratoriokeskusten tietojärjestelmien tuottajayritys. Mylab on markkinajohtaja Suomessa yli 75 prosentin markkinaosuudellaan.
Mylab on perustettu vuonna 1987 ja sillä on toimistot Tampereella ja Helsingissä. Vuonna 2019 Mylabilla oli 90 työntekijää Suomessa. Vuoden 2019 liikevaihto oli yli 14,9 miljoonaa euroa.
Tavaramerkit

Mylabille on rekisteröity mm. seuraavat tavaramerkit:
My+
My+ hub
My+ care
Weblab
MylabWay
Weblab AV
Weblab  Auto Validation
Weblab BI
Weblab  Business Intelligence
Weblab  Lite
Weblab  PACS
Weblab POC
Weblab  Point Of Care
Weblab QC
Weblab  Clinical
carein
verlabon
vertti
carein  cloud
carein POC
carein  sample
carein  mobile
carein  analytics
Aiheesta muualla

Mylabin verkkosivut
Nadežda Šuvajeva

| Mitalit> Maa:   Neuvostoliitto.Naisten koripallo. Olympialaiset  | Mitalit> Maa:   Neuvostoliitto.Naisten koripallo. Olympialaiset  | Mitalit> Maa:   Neuvostoliitto.Naisten koripallo. Olympialaiset  | Maa:   Neuvostoliitto> Naisten koripallo. |
| --- | --- | --- | --- |
|  Kultaa | Montréal 1976 |  |  |
|  Kultaa | Moskova 1980 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Kolumbia 1975 |  |  |
|  Kultaa | Brasilia 1983 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Italia 1974 |  |  |
|  Kultaa | Ranska 1976 |  |  |
|  Kultaa | Puola 1978 |  |  |
|  Kultaa | Jugoslavia 1980 |  |  |
|  Kultaa | Italia 1981 |  |  |
|  Kultaa | Unkari 1983 |  |  |
Nadežda Aleksandrovna Olhova (o.s. Šuvajeva, ven. Надежда Александровна Ольхова (Шуваева), s. 9. syyskuuta 1952 Barnaul, Venäjän SFNT) on pelaajana Neuvostoliittoa edustanut koripalloilija, olympiavoittaja, maailman- ja euroopanmestari.
Šuvajeva voitti Neuvostoliiton naisten maajoukkueessa olympiakultaa Montréalissa 1976 ja Moskovassa 1980, maailmanmestaruuden Kolumbiassa 1975 ja Brasiliassa 1983 sekä kuusi Euroopan mestaruutta.
Aiheesta muualla

Profiili FIBA Archive (englanniksi)
Profiili FIBA Archive (englanniksi)
Profiili FIBA Archive (englanniksi)
Profiili FIBA Archive (englanniksi)
Profiili FIBA Archive (englanniksi)
Neuvostoliiton joukkue – Kesäolympialaiset 1976
4 Rupšienė |
5 Nadyrova |
6 Kurvjakova |
7 Baryševa |
8 Ovetškina |
9 Šuvajeva |
10 Semjonova |
11 Zaharova |
12 Ferjabnikova |
13 Suharnova |
14 Dauniene |
15 Klimova |
Valmentaja Aleksejeva
Neuvostoliiton joukkue – Kesäolympialaiset 1980
4 Rupšienė |
5 Šarmai |
6 Beselienė |
7 Baryševa |
8 Ovetškina |
9 Šuvajeva |
10 Semjonova |
11 Rogyžyna |
12 Ferjabnikova |
13 Suharnova |
14 Nadyrova |
15 Ivinskaja |
Valmentaja Aleksejeva
Nadi

| Nadi |
| --- | --- |

 Koordinaatit: 17°48′00″S, 177°25′00″E 
Valtio:  Fidži
Alue:  Western Division
Väkiluku (2017):  71 048
Infobox OKVirheellinen NIMI-arvo: 
Nadi on kaupunki Fidžillä. Se sijaitsee valtion suurimman saaren, Viti Levun, läntisissä osissa. Nadissa oli 71 048 asukasta vuoden 2017 väestönlaskennassa. Nadista on 9 kilometrin matka Nadin kansainväliselle lentoasemalle.
Kaupunki on suosittu matkailukohde.[lähde? ]
Aiheesta muualla

Kuvia tai muita tiedostoja aiheesta Nadi Wikimedia Commonsissa
Mogilno (järvi)

| Mogilno Могильно |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Sebežin piiri
Koordinaatit:  56°17′00″N, 29°05′11″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Nevedrjankan valuma-alue
Järveen tulevat joet:  Nevedrjanka
Laskujoki:  Nevedrjanka
Järvinumero:  01030000111102000025946
Mittaustietoja
Pinnankorkeus:  136 m 
Pituus:  4,2 km 
Leveys:  1,2 km 
Pinta-ala:  3,258 km² 
Tilavuus:  0,014 km³ 
Keskisyvyys:  4,2 m 
Suurin syvyys:  7,4 m 
Valuma-alue:  360 km² 
Saaria:  9 
 fiMogilno 
Mogilno tai Moglinskoje (ven. Могильно, Могилинское) on järvi Luoteis-Venäjällä Pihkovan alueen Sebežin piirissä. Järven nimi voi viitata sanoihin hauta (ven. Могила, Mogila) taikka hautausmaa tai kalmisto (ven. Могильник, Mogilnik).
Maantietoa

Järvi on 4,2 kilometriä pitkä, 1,2 kilometriä leveä ja sen pinta-ala on 3,258 neliökilometriä eli 325,8 hehtaaria. Pinta-ala sisältää myös järven saaret. Se on selväpiirteinen järvi, jonka keskiosan järvenselkä on lähes neljä kilometriä pitkä. Järvellä on yhdeksän saarta, joiden yhteispinta-ala on 12,0 hehtaaria. Niistä kolme sijaitsee järven eteläpäässä ja muut järven pohjoispäässä. Järven rannat ovat enimmäkseen metsämaata, joka on etenkin itä- ja pohjoisosissa pirstoutunut niittyjen ja peltojen väleihin. Järven rannoilla on hieman kiinteää asutusta. Suurin kylä on Tolkatšjovo (ven. Толкачёво), joka sijaitsee järven luoteispuolella pienten lampien ympäröimänä. Taajaman vierestä kulkee maantie E22 eli nykyään M-9, joka kulkee länteen Latviaan. Demihovo (ven. Демiхово) ja Vulkovo (ven. Вульково) ovat järven itäpuolella sijaitsevia pieniä kyliä. Järven koillispäässä sijaitsee hotelli (Семейный дом Кораблино, Semeninyi Dom Korablino).
Luontoarvoja

Järven rantojen maaperä on kivikkoista hiekkarantaa, joka on paikoin soistunut tai vesikasvillisuuden peittämää. Järvenpohja on keskellä hiekkaa, joka on peittynyt mutaan. Järvessä elää runsaasti kalalajeja: hauki, lahna, kuha, ahven, pasuri, salakka, karppi, ruutana, suutari, pasuri, säyne, pasuri, turpa, allikkosalakka, törö, made, mutakala, rantanuoliainen, nieriä ja simppu, sekä joitakin Rutilus-suvun kalalajeja. Järvessä elää myös rapu.
Vesistösuhteita

Mogilno sijaitsee Nevedrjankan valuma-alueella. Nevedrjanka on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järveen tulee eteläpuolen Sutokskojen kautta virtaava joki Nevedrjanka, joka jatkaa matkaansa pohjoispäästä kohti luodetta. Joen vuoksi järven valuma-alueen koko on melko suuri. Se on lähteestä riippuen joko 474  tai 360 neliökilometriä .
Huomautuksia

1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Internetin karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
1 2 3  Teksti on osittain käännös venäjänkielisestä artikkelista ru:Могильно (озеро), jonka tiedot on vielä tarkistamatta muista lähteistä.
Aiheesta muualla

Hotellin verkkosivut: Кораблино (venäjäksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: ru:Могильно (озеро)
Käännös suomeksi
Nadia Boulanger

Nadia Boulanger
Juliette Nadia Boulanger (16. syyskuuta 1887 Pariisi – 22. lokakuuta 1979 Pariisi) oli ranskalainen säveltäjä, kapellimestari ja musiikkipedagogi. Myös hänen nuorempi sisarensa Lili oli säveltäjä.
Boulangerin isä oli säveltäjä ja Pariisin konservatorion laulunopettaja Ernest Boulanger ja äiti venäläissyntyinen ruhtinatar Raisa Myšetskaja. Nadia pääsi 10-vuotiaana Pariisin konservatorioon, jossa hänen opettajinaan toimivat Alexandre Guilmant, Charles-Marie Widor ja Gabriel Fauré. Boulanger johti ensimmäisenä naiskapellimestarina Yhdysvaltain suuria sinfoniaorkestereita. Uransa aikana hän johti muun muassa New Yorkin filharmonikkoja, Bostonin sinfoniaorkesteria, Philadelphian orkesteria, Hallé-orkesteria ja BBC:n sinfoniaorkesteria.
Boulanger tuli tunnetuksi eritoten sävellyksenopettajana. Hänen johdollaan opiskeli useita sittemmin kuuluisiksi tulleita muusikoita, kuten Daniel Barenboim, Leonard Bernstein, İdil Biret, Elliott Carter, Aaron Copland, Philip Glass, Quincy Jones, Michel Legrand, Dinu Lipatti, Gian-Carlo Menotti, Krzysztof Meyer, Astor Piazzolla, Walter Piston, Marc Blitzstein, Howard Swanson ja Geirr Tveitt. Viimeksi mainittu sävelsi hänen kunniakseen nimetyn menuetin.
Boulangerin omiin teoksiin kuuluvat muun muassa ooppera La Ville Morte sekä kantaatti La sirene, joka voitti toisen palkinnon Prix de Rome -kilpailussa vuonna 1908. Hän luopui säveltämisestä 31-vuotiaana nuoremman sisarensa Lilin kuoltua keskittyäkseen täysipäiväisesti opettamiseen.
Kirjallisuutta

Brooks, Jeanice: The Musical Work of Nadia Boulanger: Performing Past and Future Between the Wars.  (Musical Performance and Reception)  Cambridge:  Cambridge University Press, 2013.  ISBN 978-1-107-00914-1.
Nu au Plateau de Sculpteur

Nu au Plateau de Sculpteur
Nu au Plateau de Sculpteur on Pablo Picasson öljyväriteos, jonka hän maalasi vuonna 1932. Teoksessa esiintyy hänen rakastajattarensa Marie-Thérèse Walter.
Teos myytiin 106 miljoonalla Yhdysvaltain dollarilla Christie’sin huutokauppakamarissa New Yorkissa vuonna 2010. Myyntihinta oli korkein huutokaupassa taideteoksesta koskaan maksettu.
Nuanjoki

| Nuanjoki |
| --- | --- |
 Nuanjoki Ponteman lähellä.
Alkulähde:  Nuanjärvi
Laskupaikka:  Säynäjä
Maat:  Suomi
Pituus:  3 km
Alkulähteen korkeus:  134,9 m
Nuanjoki on Kiiminkijoen vesistöön kuuluva pieni joki Utajärven kunnan Särkijärven kylässä. Se saa alkunsa Nuanjärvestä ja laskee etelästä pohjoiseen Säynäjään ja siitä edelleen Säynäjäjokea ja Särkijokea myöten Kiiminkijokeen.  Joki on kapea ja puromainen, sen ylittää puolessa välissä Ponteman itälaidalta lähtevä metsäautotie. Jokivarsi on kokonaan asumatonta, joki on pääosin suvantoa eli kulkee alavien rämeiden kautta.
Utajärvi
| --- | --- |
Kylät:  Ahmas | Alakylä | Ala-Naama | Ala-Niska | Autio | Juorkuna | Järvikylä | Kangaskylä | Kernilä | Kivijärvi | Kormunkylä | Marttisjärvi | Murronkylä | Naamankylä | Niska | Ojakylä | Potku | Sanginkylä | Sipolankylä | Sapilasmaa | Sotka | Särkijärvi | Tervolankylä | Utanen | Ylisuvanto | Yli-Utos
Järvet, lammikot ja lähteet:  Ahmasjärvi | Ahvenlampi (Sanginkylä) | Ahvenlampi (Juorkuna) | Hakojärvi | Iso Karvasjärvi | Iso Kivijärvi | Iso Olvasjärvi | Iso-Timonen | Juorkuna | Kaihlanen | Kirkaslampi | Kivi-Sorsua | Kivijärvi | Korpinen | Kärkkäänjärvi | Lauttalampi | Marttisjärvi | Matkalampi | Mustalampi | Nuanjärvi | Palonen | Penikkajärvi | Pieni Torvenjärvi | Pikku Karvasjärvi | Pikku Olvasjärvi | Pikku-Säynäjä |Pikku-Timonen | Pontema | Puutturinjärvi | Saari-Sorsua | Sanginjärvi | Siiralampi | Sotkajärvi | Särkijärvi | Säynäjä |Torvenjärvi | Vaaranlampi | Valkiaisjärvi | Vähä-Ruohonen
Joet ja purot:  Kiiminkijoki | Kivijoki | Koivujoki | Korpisenoja | Naamanjoki | Nuanjoki | Oilinginoja | Oulujoki | Piltuanjoki | Piltunginjoki | Poikajoki | Potkunjoki | Sanginjoki | Särkijoki | Säynäjäjoki | Tilanjoki | Timo-oja | Utosjoki
Luonnonsuojelualueet:  Olvassuon luonnonpuisto | Rokuan kansallispuisto
Rakennukset ja rakennelmat:  Ahmaksen kalevalainen perinnekylä | Ahmaskosken silta | Ala-Utoksen voimalaitos | Maijan kivi |  Utajärven kirkko | Utajärven kivipuisto | Utasen voimalaitos
Muistomerkit, laatat ja veistokset:  Sankarivainajien muistomerkki (1950) | Karjalaan jääneiden muistomerkki (1958) | Roomari-patsas (1985) | Veteraanikivi (1991) | Merilän suvun koskenlaskijoiden muistomerkki (2000) | Runonlaulajien muistomerkki (2003)
Museot:  Utajärven kotiseutumuseo | Ylisipolan kotiseutumuseo
Liikenne:  Ahmaksen rautatieasema | Niskan seisake | Oulu–Kontiomäki-rata | Rokuan rautatie | Seututie 836 | Seututie 837 | Sotkan seisake | Utajärven rautatieasema | Valtatie 22 | Yhdystie 8300
Myllyjärvi (Ruovesi, Helvetinjärvi)

| Myllyjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°02′18″N, 23°48′41″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Haukkajärveen 
Järvinumero:  35.367.1.001
Mittaustietoja
Pinnankorkeus:  152,2 m  
Rantaviiva:  1,017 km  
Pinta-ala:  3,188 ha  
Saaria:  ei saaria 
 fiMyllyjärvi 
Myllyjärvi  on Pirkanmaalla Ruovedellä sijaitseva järvi, joka kuuluu Kokemäenjoen vesistöön. Järvi sijaitsee Helvetinjärven kansallispuiston keskellä olevalla suojelemattomalla alueella.
Maantietoa

Järven pinta-ala on 3,2 hehtaaria ja se on 400 metriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 1,0 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Myllyojan valuma-alueeseen (35.367) se kuuluu. Järven vedenpinnan korkeus on 152,2 metriä mpy.
Nuabu

Nuabu oli varhainen hallitsija Assyrian valtakunnan alkuvaiheessa. Hänet on listattu kahdentenatoista joukossa ”seitsemäntoista kuningasta, jotka asuivat teltoissa” Mesopotamian Chroniclessa. Nuabua edelsi Zuabu, ja häntä seurasi Abazu. Tällä hetkellä ei ole muuta tietoa Nuabun hallituskaudesta.
Käännös suomeksi
Mykänlampi (Pieksämäki)

| Mykänlampi |
| --- | --- |
Valtiot:  Suomi
Maakunnat:  Etelä-Savo
Kunnat:  Pieksämäki
Koordinaatit:  62°22′47″N, 27°11′40″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pieksäjärven valuma-alue (14.79)
Järveen tulevat joet:  Haapajoki 
Laskujoki:  Haapajoki 
Järvinumero:  14.792.1.009
Mittaustietoja
Pinnankorkeus:  118,9 m  
Pituus:  160 m  
Leveys:  70 m  
Rantaviiva:  0,655 km  
Pinta-ala:  1,531 ha  
Keskivirtaama:  1,8 – 2,2 m³/s (MQ) 
Saaria:  ei saaria 
 fiMykänlampi 
Mykänlampi  on Etelä-Savossa Pieksämäellä Itäkylän lähellä sijaitseva Haapajoen uomaan kuuluva lampi.
Maantietoa

Lampi on 160 metriä pitkä, 70 metriä leveä, ja sen pinta-ala on 1,5 hehtaaria. Lampi on pikemminkin joenuoman laajentuma kuin erillinen lampi. Sen rannat ovat soistunutta metsäaluetta, jossa on pieni avosuon alue. Lammella ei ole kartan mukaan saaria ja sen rantaviivan pituus on 650 metriä. Lampi on asumaton, mutta Partaharjun ja Haapakosken välinen tie ohittaa sen 200 metrin päässä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Pieksäjärven valuma-alueella (14.79), jonka Haapajoen alueeseen (14.792) se kuuluu. Lammen vedenpinnan korkeus on 118,9 metriä mpy. Sen läpi käy voimakas läpivirtaus, jonka virtaamasta on kaksi tietoa. Vuoden 1977 koski-inventoinnissa sen keskivirtaamaksi ilmoitetaan 1,8 kuutiometriä ja uudemmassa vesistökatsauksessa 2,2 kuutiometriä sekunnissa .